OpenLLM-France/wikimedia huggingface dataset:
# Jan Arnošt Smoler

Jan Arnošt Smoler (Merzdorf, 3 de març de 1816 - Bautzen, 13 de juny de 1884) fou un escriptor i gramàtic alemany en llengua sòraba.
El 1846 fundà a Budyšin la societat cultural i literària Macica Serbska (El Rusc Sòrab), que el 1848 evolucionarà a Towarstwo Macicy Serbske (Societat el Rusc Sòrab), amb cinc seccions dedicades a la lingüística, història i arqueologia, literatura i ciències, que publicarà la revista Casopis Towarstwo Macicy Serbske (Revista de la Matriu Soraba) i que fins al 1880 no obrirà una secció a Chósebuz.

## Obres

* Pjesnicki hornych a del'nych Luziskich Serbow (Cants populars sòrabs superiors i inferiors, 1842-1844), recull de poemes populars

## Referències

* ↑ Croatia: Ludwig von Gaj and the Croats are Herrenvolk Goths Syndrome: Ludwig von Gaj and the Croats are Herrenvolk Goths Syndrome. Xlibris Corporation, 26 December 2012. ISBN 9781479766666.
# Katalonia

Katalonia (grec: Καταλώνια) és un poble i una comunitat del municipi de Katerini, una mica al nord de Grècia, als peus de l'Olimp. Abans de la reforma del govern local, formava part del municipi d'Elafina, del qual era un districte municipal. El cens del 2011 registrava 396 habitants.

## Infraestructures

El poble està situat 21 km al nord-oest de Katerini, a una altitud de 390 metres. Té, entre altres coses, una escola de primària de dues places, una llar d'infants d'un sol seient i una associació esportiva educativa, amb el nom de «L'Àguila» o «Àguila catalana». L'equip de futbol local, Aetos, juga a la lliga amateur. El temple del profeta Elies és el principal del poble i està envoltat d'arbres vells. També hi ha capelles, com la de sant Jordi, a Agioneri. A l'edifici de la botiga comunitària hi ha un consultori de metges rurals. En els darrers anys s'han realitzat projectes al poble i als voltants per ampliar la xarxa de reg. Katalonia limita amb altres pobles de la prefectura de Pieria, com Exochi, Paleo Keramidi etc.

## Dades històriques

Les excavacions arqueològiques han demostrat que el lloc actual del poble ha estat habitat. Sembla que hi havia un monestir a la zona. A Paleokastro s'ha descobert un mosaic de l'època de Justinià.
El nom del poble no se sap d'on prové. La versió més coneguda de l'origen del nom explica que un líder croat català passà pel poble de Pieria, camí de repel·lir els àrabs, i que, cap als voltants de l'any 1309, aquest croat català, tot recordant la seva pàtria, va batejar el lloc amb el nom de Καταλώνια, que vol dir ‘Catalunya’.
A principis dels anys trenta, els residents de Polydendri, Imathia, es van establir a Katalonia (a Mergiana). Es tracta de pagesos i ramaders, professions que encara avui en dia prevalen a Katalonia. Altres es van establir a Mesovouni i els vlaques es van establir a Isvoros. D'aquesta manera, es van crear tres assentaments. El 1945, per Reial Decret, Katalonia es convertí en Comunitat i el 1998, sota la Llei Kapodistrias, passaren a formar part del Municipi d'Elafina. El 1968 es van fer obres que van donar forma a les carreteres del poble. L'any 1983 es va fundar l'associació cultural molt popular.

## Referències

* 1 2 3 4 llei de Kallikratis Arxivat 2018-06-12 a Wayback Machine. Ministeri de l'Interior {Grècia (anglès)
* ↑ «FEKB129211082010_kallikratis.pdf». Arxivat de l'original el 2018-06-12. [Consulta: 14 abril 2020].

## Enllaços externs

* Katalonia
# Marano di Napoli

Marano di Napoli és un municipi italià, situat a la regió de Campània i a la Ciutat metropolitana de Nàpols. L'any 2004 tenia 58.938 habitants.
# Alberto Zum Felde

Alberto Zum Felde (Bahía Blanca, 1889 - Montevideo, 1976) va ser un crític, dramaturg i assagista uruguaià d'origen argentí. Se'l considera un dels grans filòsofs de la cultura hispanoamericana.
Amb el pseudònim d'Aurelio del Hebron va signar el seu primer llibre, Domus Aurea (1918), un conjunt de sonets i peces teatrals, típicament modernistes. Als anys 1920 va ser el redactor en cap de la revista La Pluma. Va ser un des nou escritors que van formar el nucli de la nova Acadèmia Nacional de Lletres de l'Uruguai creada el 1943.

## Obres destacades

* Proceso histórico de Uruguay (1920)
* Proceso intelectual del Uruguay (1930)
* El ocaso de la democracia (1939)
* Índice de la poesía uruguaya contemporánea (1933)
* Índice crítico de la literatura hispanoamericana: La ensayística (1964)
* Diálogo Cristo-Marx (1971)

## Referències

* 1 2 Visca, Arturo Sergio. «Alberto zum Felde». A: Diccionario de Literatura Uruguaya (en castellà). Montevideo: Arca; Credisol, 1987.
* ↑ Fernández, Tomás; Tamaro, Elena. «Biografia de Alberto Zum Felde» (en castellà). Biografías y Vidas. La enciclopedia biográfica en línea, 2004. [Consulta: 20 març 2022].
# Radvaniceïta

La radvaniceïta és un mineral de la classe dels sulfurs. Rep el nom de la localitat de Radvanice, a la República Txeca, on es troba la localitat tipus.

## Característiques

La radvaniceïta és un sulfur de fórmula química GeS₂, sent el sulfur de germani natural més simple. Es tracta d'una espècie aprovada per l'Associació Mineralògica Internacional, i publicada el 2022. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del departament de mineralogia i petrologia del Museu Nacional de Praga, a la República Txeca, amb el número de catàleg: p1p 9/2021.

## Formació i jaciments

Va ser descoberta a la mina de carbó Kateřina, situada a la localitat de Radvanice, dins el districte de Trutnov (Regió de Hradec Králové, República Txeca), on es troba com a agregats semblants a filets de cotó de fins a 5 mm de mida, compostos per cristalls aciculars fins d'entre 1 i 5 μm de gruix i de fins a 3 mm de llarg. També ha estat descrita a Forestville, al comtat de Schuylkill (Pennsilvània, Estats Units). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Radvaniceite» (en anglès). Mindat. [Consulta: 7 març 2022].
* ↑ Sejkora, Jiří; Žáček, Vladimír; Škoda, Radek; Laufek, František; Dolníček, Zdeněk «Radvaniceite, GeS2, a New Germanium Sulphide, from the Kateřina Mine, Radvanice near Trutnov, Czech Republic». Minerals, 12, 2, 01-02-2022, pàg. 222. DOI: https://doi.org/10.3390/min12020222 [Consulta: 7 març 2022].
* ↑ Lapham, D.M., Barns, J.H., Downey Jr., W., Finkelman, R.B. «Mineralogy Associated with Burning Anthracite Deposits of Eastern Pennsylvania» (en anglès). Commonwealth of Pennsylvania, Department of Environmental Resources, Bureau of Topographic and Geologic Survey, 78, 1980, pàg. 82 [Consulta: 7 març 2022].
# Volta a Catalunya de 1923

La Volta a Catalunya de 1923 fou la cinquena edició de la Volta a Catalunya. La prova es disputà, per primera vegada, en quatre etapes, entre el 31 de maig i el 3 de juny de 1923, per un total de 644 km. El vencedor final fou el francès Maurice Ville, per davant dels també francesos José Pelletier i José Nat.
La primera i quarta etapa són bàsicament planes, mentre que les dificultats muntanyoses es troben a la segona etapa, amb el pas pel coll de Lilla i el coll del Bruc, i la tercera etapa, amb l'ascens al coll de Santigosa.
58 ciclistes s'apunten per prendre part a la cursa, alguns d'ells estrangers, però finalment seran 52 els que comencin la cursa i 27 els que l'acabin.

## Classificació final

| Pos. | Ciclista | Temps |
| 1 | Maurice Ville | 26h 36' 00" |
| 2 | José Pelletier | + 13' 10" |
| 3 | José Nat | + 20' 47" |
| 4 | Victorino Otero | + 27' 35" |
| 5 | Muç Miquel | + 31' 40" |
| 6 | Etienne Dorfeuille | + 32' 12" |
| 7 | Miguel García | + 1h 27' 10" |
| 8 | Francesc Tresserras | + 1h 27' 30" |
| 9 | Juan Solanas | + 1h 28' 02" |
| 10 | Josep Maria Sans | + 1h 39' 40" |

## Etapes

| Etapa | Data | Recorregut | km | Vencedor d'etapa | Líder de la general |
| 1a | 31 de maig | Barcelona - Reus | 172 km | Maurice Ville | Maurice Ville |
| 2a | 1 de juny | Reus - Manresa | 160 km | Maurice Ville | Maurice Ville |
| 3a | 2 de juny | Manresa - Figueres | 172 km | José Pelletier | Maurice Ville |
| 4a | 3 de juny | Figueres - Barcelona | 142 km | Maurice Ville | Maurice Ville |

### Etapa 1. Barcelona - Reus. 172 km

| | Ciclista | Temps |
| 1 | Maurice Ville | 7h 10' 00" |
| 2 | Etienne Dorfeuille | + 1' 10" |
| 3 | José Nat | + 3' 25" |
| | Ciclista | Temps |
| 1 | Maurice Ville | 7h 10' 00" |
| 2 | Etienne Dorfeuille | + 1' 10" |
| 3 | José Nat | + 3' 35" |

### Etapa 2. Reus - Manresa. 160 km

| | Ciclista | Temps |
| 1 | Maurice Ville | 6h 35' 00" |
| 2 | José Nat | + 1' 10" |
| 3 | Victorino Otero | + 1' 15" |
| | Ciclista | Temps |
| 1 | Maurice Ville | 13h 45' 00" |
| 2 | José Nat | + 4' 45" |
| 3 | Victorino Otero | + 7' 15" |

### Etapa 3. Manresa - Figueres. 172 km

| | Ciclista | Temps |
| 1 | José Pelletier | 6h 34' 00" |
| 2 | Maurice Ville | + 1' 00" |
| 3 | Muç Miquel | + 2' 30" |
| | Ciclista | Temps |
| 1 | Maurice Ville | 20h 20' 00" |
| 2 | José Pelletier | + 13' 10" |
| 3 | José Nat | + 20' 47" |

### Etapa 4. Figueres - Barcelona. 142 km

| | Ciclista | Temps |
| 1 | Maurice Ville | 6h 16' 00" |
| 2 | José Pelletier | m. t. |
| 3 | Etienne Dorfeuille | m. t. |
| | Ciclista | Temps |
| 1 | Maurice Ville | 26h 36' 00" |
| 2 | José Pelletier | + 13' 10" |
| 3 | José Nat | + 20' 47" |

## Referències

* Descripció recorregut etapa 1 i 2
* Descripció recorregut etapa 3 i 4
* Llistat de participants
* Primera etapa
* Segona, tercera etapa i general
* Quarta etapa
# Iúrievo

Iúrievo (en rus: Юрьево) és un poble de l'óblast de Nijni Nóvgorod, a Rússia, segons el cens del 2010 tenia 63 habitants, pertany al municipi de Iúrievski.

## Referències

* ↑ «Населённые пункты Гагинского района».
# Jan Asselijn

Jan Asselijn (Dieppe, circa 1610 - Amsterdam, 1 d'octubre de 1652) va ser un pintor barroc neerlandès.

## Biografia

Format amb Esaias van de Velde (1587-1630) es va distingir en particular en la pintura de paisatges i d'animals, encara que les seves obres històriques i de batalles també van ser admirades. Va viatjar molt per França i Itàlia, on es va unir al Bamboccianti.
Va ser un dels primers pintors holandesos que va introduir un estil fresc i clar de pintar paisatges a la manera de Claude Lorrain, i el seu exemple va ser seguit ràpidament per altres artistes. Les obres d'Asselijn eren molt estimades a Àmsterdam, i algunes d'elles romanen en els museus d'aquesta ciutat. Vint-i-quatre d'elles, pintades a Itàlia, van ser gravades. Tanmateix la seva pintura més famosa és una pintura d'animals, vist com una al·legoria: El cigne amenaçat.

## Referències

Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.

## Enllaços externs

* Biografia a l'Enciclopèdia online del Museu del Prado
# Koninklijke Sporting Club Lokeren Oost-Vlaanderen

El Koninklijke Sporting Club Lokeren Oost-Vlaanderen és un club de futbol belga de la ciutat de Lokeren.

## Història

* 1923: Fundació del Racing Club Lokeren; (reconstrucció del Football Club Racing Club Lokeren fundat el 1915, i afiliant a la URBSFA el 1920)
* 1945: Canvia la denominació per la de Racing Athletiek en Football Club Lokeren
* 1951: Obté el títol de Société Royale esdevenint Koninlijke Racing Club Lokeren
* 1970: Fusió amb Koninklijke Standaard Football Club Lokeren (1783) esdevenint Koninklijke Sporting Club Lokeren
* 2000: Fusió amb Koninklijke Sint-Niklase Sportkring Excelsior esdevenint Koninklijke Sporting Lokeren Sint-Niklaas Waasland
* 2003: Adopció de la denominació Koninklijke Sporting Club Lokeren Oost-Vlaanderen

## Palmarès

* Segona divisió belga de futbol (1):
** 1995-96

## Futbolistes destacats

| Guy Dardenne Davy De Beule Maurits De Schrijver Filip De Wilde Raymond Mommens Bruno Versavel Suvad Katana João Carlos Aristide Bancé Karol Dobiaš Jan Koller Roman Vonášek Daniel Zitka | Elos Elonga-Ekakia Hervé Nzelo-Lembi Preben Elkjær Larsen Dale Tempest Kari Ukkonen Sambégou Bangoura Souleymane Youla Marel Baldvinsson Arnór Guðjohnsen Arnar Grétarsson Rúnar Kristinsson Arnar Viðarsson | Patrice Zéré Edward Linskens Stephen Keshi Peter Rufai Samson Siasia Włodzimierz Lubański Grzegorz Lato Jim Bett Jim Tolmie Zvonko Milojević Adékambi Olufadé Đorđe Vujkov |

## Enllaços externs

* (neerlandès) (francès) (anglès) Web oficial
* (anglès) Web a la UEFA
# Madison (Ohio)

Madison és una població dels Estats Units a l'estat d'Ohio. Segons el cens del 2000 tenia 2.921 habitants.

## Demografia

Segons el cens del 2000, Madison tenia 2.921 habitants, 1.107 habitatges, i 801 famílies. La densitat de població era de 246,2 habitants per km².
Dels 1.107 habitatges en un 35,1% hi vivien nens de menys de 18 anys, en un 61,1% hi vivien parelles casades, en un 7,9% dones solteres, i en un 27,6% no eren unitats familiars. En el 24% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,11.
Per edats la població es repartia de la següent manera: un 26,2% tenia menys de 18 anys, un 6% entre 18 i 24, un 31,7% entre 25 i 44, un 23,3% de 45 a 60 i un 12,7% 65 anys o més.
L'edat mediana era de 37 anys. Per cada 100 dones de 18 o més anys hi havia 96,8 homes.
Entorn del 2,3% de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Madison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Madison». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Alcea

Alcea és un gènere botànic de la família de les malvàcies que inclou plantes com la malva reial (Alcea rosea). N'hi ha unes 60 espècies. Les fulles d'aquestes plantes són apreciades per les erugues d'alguns lepidòpters.

## Taxonomia

* Alcea biennis
* Alcea ficifolia
* Alcea heldreichii
* Alcea lavateriflora
* Alcea pallida
* Alcea rugosa
* Alcea setosa
* Alcea striata
* Alcea sulphurea
* Alcea rosea - malva reial

## Referències

* Medicinal Plants of the World: Chemical Constituents, Traditional and Modern Medicinal Uses by Ivan A. Ross.
# Ratpenat cuallarg de Trevor

El ratpenat cuallarg de Trevor (Mops trevori) és una espècie de ratpenat de la família dels molòssids que es troba a la República Centreafricana, República Democràtica del Congo, Costa d'Ivori, Ghana, Guinea, Nigèria, el Sudan i Uganda.

## Referències

* ↑ Distribució (anglès)

## Enllaços externs

* The Taxonomicon (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Zavétnoie (Krasnodar)

* Per a altres significats, vegeu «Zavétnoie».
Zavétnoie - Заветное (rus) és un possiólok del krai de Krasnodar, a Rússia. Es troba al delta del riu Kuban. És a 11 km al sud-oest de Poltàvskaia i a 81 km al nord-oest de Krasnodar.
Pertany al khútor de Protitxka.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* El municipi a la pàgina web del raion (rus)
* Mapa topogràfic soviètic a maps.vlasenko.net
* Casa dels anys 1950 Arxivat 2014-09-03 a Wayback Machine. a Panoramio
* Antiga escola Arxivat 2014-09-03 a Wayback Machine. a Panoramio
# Iúrino

Iúrino (en rus: Юрино) és un poble de l'óblast de Vladímir, a Rússia, segons el cens del 2010 tenia 34 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Iňa

Iňa és un poble i municipi d'Eslovàquia que es troba a la regió de Nitra, al sud-oest del país. El 2011 tenia 200 habitants.

## Història

La primera menció escrita de la vila es remunta al 1156.

## Referències

* ↑ «Resident Population by sex and age, by municipalities, 2011 Census» (en anglès). Oficina d'Estadística d'Eslovàquia. [Consulta: 19 desembre 2021].
* ↑ «HISTÓRIA» (en eslovac). Obec Iňa. [Consulta: 19 desembre 2021].
# Juigalpa

Juigalpa és una ciutat de Nicaragua que és cap del departament de Chontales des de l'any 1887. La seva activitat principal és la ramaderia, ocupa una extensió d'uns 726.75 km² i compta amb 20 comarques. Es troba a uns 139 km de la capital del país Managua. La ciutat de Juigalpa fou elevada al rang de Villa el 4 de febrer de 1862 i elevada al nivell de Ciutat el 27 de gener de 1879.
El 1935 l'extensió territorial del departament es va reduir amb la creació del departament de Boaco i després, en 1949, amb la separació del territori de l'avui departament de Río San Juan.

## Religió

En la seva majoria, la religió dominant és la catòlica i després la religió protestant (evangèlics, mormons i testimonis de Jehova).
# Madison Avenue

Madison Avenue és una avinguda del borough de Manhattan, a la ciutat de New York. De direcció única, s'estén de sud a nord de Madison Square, a l'altura del carrer 23 fins a Madison Avenue Bridge al carrer 138. Travessa els barris del Midtown, l'Upper East Side, del Spanish Harlem i Harlem.

## Història

L'avinguda pren el seu nom del Madison Square, que prenia el seu nom de James Madison, el quart president dels Estats Units d'Amèrica. Originalment Madison Avenue no formava part del Commissioners' Plan de 1811, i va ser traçada el 1836 després dels esforços de Samuel B. Ruggles que va desenvolupar Gramercy Park el 1831 i Union Square.
Als Estats Units, el terme "Madison Avenue" és sovint emprat metonímicament per a la publicitat, i l'avinguda és identificada amb la indústria de la publicitat després del creixement explosiu d'aquest sector en els anys 1920.

## Llocs d'interès

* La Pierpont Morgan Library al 225, a l'altura del carrer 36 a Murray Hill.
# Agave d'Antigua

L'Agave karatto, Agave karatto Miller o agave d'Antigua és una espècie de planta del gènere Agave. És una planta comuna a diferents illes del Carib, on fou descrita i classificada per primer cop per Philip Miller l'any 1768. És la flor nacional d'Antigua i Barbuda.

## Descripció

L'agave d'Antigua es caracteritza per ser una planta grossa de més de 2 metres de diàmetre; sol presentar més de 70 fulles rectes i verdes disposades en una roseta. Les fulles són lanceolades i concaves amb una espina terminal obtusa. El dentat que presenten les fulles als marges és molt petit i les dents es toben molt properes entre si. La inflorescència que presenta és una panícula oblonga i amb un desenvolupament del peduncle floral breu. Les branques de la panícula són compactes i trilobades. Presenta flors grogues d'entre 40 i 55 mil·límetres. Els fruits són subcilíndrics i a vegades formen bulbils.

## Referències

* ↑ hrsg. in Zusammenarb ; mit der Internationalen Organisation für Sukkulenten-Forschung. Urs Eggli (Hrsg.). Sukkulenten-Lexikon / 1, Einkeimblättrige Pflanzen (Monocotyledonen).. Stuttgart: Ulmer, 2001. ISBN 3-8001-3662-7.
* ↑ «Symbols» (en anglès). Govern d'Antigua i Barbuda. [Consulta: 18 juny 2020].
* 1 2 Zayas, Alberto Álvarez de «Los agaves de las Antillas». Botanical Sciences, 57, 15-12-1995, pàg. 37–48. DOI: 10.17129/botsci.1475. ISSN: 2007-4476.
# Ratpenat cuallarg de Whitley

El ratpenat cuallarg de Whitley (Myopterus whitleyi) és una espècie de ratpenat de la família dels molòssids que es troba al Camerun, República Centreafricana, República Democràtica del Congo, Ghana, Nigèria i Uganda. Viu als boscos tropicals i subtropicals humits.
Està amenaçat per la pèrdua del seu hàbitat natural.

## Referències

* ↑ Distribució (anglès)

## Enllaços externs

* The Taxonomicon (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Xu Xingye

Xu Xingye (xinès simplificat: 徐兴业) (Shaoxing 1917 - Xangai 1990) fou un escriptor xinès. Guanyador del Premi Mao Dun de Literatura de l'any 1991 i premi de novel·la excel·lent de Xangai per celebrar el 40è aniversari de la fundació de la República Popular de la Xina per la seva novel·la 金瓯缺 (Broken Golden Bowl).

## Biografia

Xu Xingye va néixer el 1917 a Shaoxing, província de Zhejiang (Xina). El 1937 es va graduar al Wuxi National Studies College. Posteriorment va treballar de professor del departament d'història de la Universitat Normal de Xangai i editor de "Shanghai Education Press".
Xu Xingye era el gendre de Zhou Zongliang, el "rei de la pintura" a Xangai. Ell i la seva dona Zhou Yunqin (també coneguda com Shufen) van tenir dos fills: Xu Yuanzhang i Xu Yuanjian. Xu Yuanzhang és un aquarelista famós per pintar cases velles a Xangai. Xu Yuanjian fa investigacions de física teòrica per a la investigació en matemàtiques aplicades de l'Acadèmia Xinesa de Ciències de Pequín.
Va morir a Xangai el 22 de maig de 1990.

## Referències

* ↑ Abrahamsen, Eric. «Xu Xingye» (en anglès). [Consulta: 27 febrer 2021].
* 1 2 «百度百科——全球最大中文百科全书». [Consulta: 27 febrer 2021].
# Iúttiakh

Iúttiakh (en rus: Юттях) és un poble de la república de Sakhà, a Rússia, que en el cens del 2010 tenia 207 habitants, pertany al districte de Batagai.

## Referències

* ↑ «Верхоянский улус (район)». Arxivat de l'original el 2019-11-03. [Consulta: 3 ноября 2019].
# Konstandinos Kouis

Konstandinos Kouis (Dinos Kouis; grec: Ντίνος Κούης) va ser un futbolista grec dels anys 70 i 80.
Jugava de centrecampista i és considerat el millor jugador que ha defensat els colors de l'Aris de Salònica, club que defensà durant més de 15 anys. Jugà 473 partits a la lliga grega, marcant 142 gols. En fou màxim golejador la temporada 1981 amb 21 gols.
Amb la selecció grega disputà 33 partits. Només marcà 7 gols, però un d'ells fou el que li donà la victòria a la selecció el 15 d'octubre de 1980 enfront Dinamarca (0-1) a Copenhaguen.
Un cop retirat inicià tasques d'entrenador a clubs com Anagennisis Giannitsa, Olympiakos Volou, Kerkyra FC, Karditsa FC i Agrotikos Asteras.

## Referències

* ↑ Konstandinos Kouis a National-Football-Teams.com (anglès)
# La Haba

La Haba és un municipi de la província de Badajoz, a la comunitat autònoma d'Extremadura. Està agermanat amb el municipi de Sant Cugat del Vallès, a la província de Barcelona.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
* ↑ «Ajuntament de Sant Cugat - Agermanaments». Arxivat de l'original el 2020-10-29. [Consulta: 16 febrer 2018].